# Ръководство за потребителя

# Компютър VAIO Fit 14/15SVF14A1/SVF15A1

Отпечатване

## Поставяне на SD карти с памет

Компютърът VAIO е оборудван със слот за SD карта с памет. Може да използвате този слот за обмен на данни с цифрови фотоапарати, видеокамери, музикални плейъри и други аудио/видео устройства.

В слота за SD карта с памет на компютъра може да се поставят следните карти с памет:

- SD карта с памет

- SDHC карта с памет

- SDXC карта с памет

За да поставите SD карта с памет, изпълнете стъпките по-долу.

1. Намерете слота за SD карта с памет.
2. Хванете SD картата с памет по такъв начин, че стрелката да сочи към слота, след което внимателно я плъзнете в слота, докато щракне на място.

Иконата на SD картата с памет ще се покаже в прозореца Компютър (Computer), след като поставите картата в слота.

#### Забележка

- Внимавайте да не поставите SD картата с памет с неправилна ориентация. Ако я поставите със сила в слота обърната наопаки, той може да се повреди. За допълнителна информация вж. ръководството, предоставено с SD картата с памет.

- Иконата на SD картата с памет няма да се покаже в прозореца Компютър (Computer), докато не поставите картата в слота.

#### Съвет

- За отваряне на прозореца Компютър (Computer) вж. Търсене/стартиране на Приложения (Apps), Настройки (Settings) или Файлове (Files).

- Когато поставите SD картата с памет в слота за първи път, възможно е да получите подкана за инсталиране на драйвер. Ако получите подкана, следвайте инструкциите на екрана, за да инсталирате драйвера.

Обратно в началото на страницата

### Сродна тема

- Изваждане на SD карти с памет
- Забележки за използването на SD карти с памет

Обратно в началото на страницата