# Ръководство за потребителя

# Компютър VAIO Fit 14/15SVF14A1/SVF15A1

Отпечатване

## Комуникация с друго BLUETOOTH(R) устройство, като например мишка

Може да свързвате BLUETOOTH устройства с компютъра VAIO.

За подробна информация относно BLUETOOTH комуникацията вж. Относно функцията BLUETOOTH(R).

1. Отворете препратките и изберете препраткатаНастройки (Settings). (Вижте Отваряне на препратките за отваряне на препратките.)
2. Изберете Настройки на компютъра (Change PC settings) в долния десен ъгъл.
3. Изберете Безжична (Wireless) в левия прозорец на екрана Настройки (PC settings).
4. Променете Самолетен режим (Airplane mode) на Изкл. (Off) и настройките за Bluetooth на ВКЛ. (On).
5. Изберете Устройства (Devices) в левия прозорец на екрана Настройки (PC settings).
6. При свързване на BLUETOOTH мишка, включете мишката, след което натиснете бутона, за да я свържете.

   Вижте ръководството, предоставено с BLUETOOTH устройството, за процедурата по подготвяне на устройството за свързване.

7. Изберете Добавяне на устройство (Add a device).

   Компютърът VAIO ще извърши търсене на устройства и ще покаже списък с устройствата.

   Следвайте инструкциите на екрана, за да регистрирате вашето устройство.

#### Забележка

- В зависимост от BLUETOOTH устройството намирането му от компютъра VAIO може да отнеме известно време.

  Ако вашето устройство не присъства в списъка, изпълнете процедурата повторно, за да подготвите устройството за свързване (например, като натиснете бутона за свързване).

- В зависимост от BLUETOOTH устройството процедурата за свързване може да се различава. Вижте ръководството, предоставено с устройството, за процедурата по подготвяне на устройството за свързване.

#### Съвет

- Ако компютърът VAIO е съвместим с високоскоростна BLUETOOTH технология и възнамерявате да го използвате за високоскоростна комуникация, променете настройката за Wi-Fi в Безжични устройства (Wireless devices) на ВКЛ. (On) в стъпка 4.

- Ще се появи прозорец за въвеждане на код за достъп, ако дадено BLUETOOTH устройство изисква удостоверяване за осъществяване на връзка. Следвайте инструкциите на екрана за споделяне на кода за достъп между BLUETOOTH устройството и компютъра VAIO. Ако не искате да се свързвате, изберете бутона Отказ (Cancel) в прозореца.

  - Кодът за достъп представлява таен номер, който се въвежда от потребител с цел извършване на процес на удостоверяване, който да позволи две BLUETOOTH устройства да комуникират помежду си. Въведете същия буквено-цифрен низ (главните и малки букви имат значение) за двете устройства, за да им разрешите да комуникират помежду си. Може да променяте кода за достъп при всяко удостоверяване, ако въведете един и същ код за достъп за двете устройства по време на процеса на удостоверяване. За подробна информация относно кода за достъп на BLUETOOTH устройство вж. ръководството, предоставено с устройството. Ако за определен период от време не се въведе код за достъп за BLUETOOTH, процесът на свързване ще се прекрати от съображения за сигурност. В такъв случай опитайте отново.

- За подробна информация относно операциите отворете Помощ и поддръжка на Windows (Windows Help and Support) (Отваряне на Помощ и поддръжка на Windows (Windows Help and Support)) и въведете “BLUETOOTH” в полето за търсене.

Обратно в началото на страницата

### Сродна тема

- Относно функцията BLUETOOTH(R)
- Спиране на BLUETOOTH(R) комуникацията
- Забележки относно използването на функцията BLUETOOTH(R)
- Относно BLUETOOTH(R) защитата

Обратно в началото на страницата