# Ръководство за потребителя

# Компютър VAIO Fit 14/15SVF14A1/SVF15A1

Отпечатване

## Какви стъпки да предприема, ако не мога да намеря BLUETOOTH(R) устройството, с което искам да комуникирам?

- Скъсете разстоянието между компютъра VAIO и BLUETOOTH устройството на 10 метра.

  Ако компютърът се намира на по-голямо разстояние от 10 метра от BLUETOOTH устройството, комуникацията няма да е възможна.

  Възможно е компютърът да не комуникира с BLUETOOTH устройството дори на разстояние 10 метра поради препятствия между устройствата, качеството на радиовълните, околната среда, включваща както наличието на стени, така и материалите, от които те са изработени, или използваните приложения. В такъв случай преместете компютъра по-далеч от препятствията или по-близо до устройството.

- Проверете дали функцията за BLUETOOTH на устройството, с което искате да комуникирате, е включена и дали устройството не е в енергоспестяващ режим.

- Проверете дали функцията за BLUETOOTH на устройството, с което искате да комуникирате, е разрешена.

  За допълнителна информация вж. ръководството, предоставено с устройството.

- Ако устройството, с което искате да комуникирате, вече комуникира с друго BLUETOOTH устройство, възможно е то да не бъде открито или да не може да комуникира с компютъра VAIO.

Обратно в началото на страницата