# Ръководство за потребителя

# Компютър VAIO Fit 14/15SVF14A1/SVF15A1

Отпечатване

## Относно възстановяването

Възстановяването представлява процес на възстановяване на вграденото устройство за съхранение до оригиналното фабрично състояние. Обновяването представлява процес на преинсталиране на операционната система със запазване на основните настройки и личните данни.

Обновете компютъра VAIO, в случай че компютърът стане нестабилен. Ако проблемът не се отстрани, възстановете компютъра.

Съществуват два начина за възстановяване на компютъра:

- От носител за възстановяване

- От областта за възстановяване

#### Забележка

- Моделите, оборудвани с 64 ГБ или 128 ГБ SSD диск, не поддържат функцията за обновяване. Ако проверявате капацитета на SSD диска, натиснете бутона ASSIST, докато компютърът VAIO е изключен, за да се покаже екранът VAIO Care (режим на спасяване) (VAIO Care (Rescue Mode)), след което изберете Стартирайте настройка на BIOS (Start BIOS setup).

### Кога трябва да извърша възстановяване или обновяване?

- Ако компютърът VAIO е нестабилен

- Ако компютърът VAIO е заразен с компютърен вирус

- Ако компютърът VAIO среща проблеми, които не може да се решат чрез стъпките за отстраняване на неизправности

- Ако по погрешка сте форматирали устройство C:

### Кои приложения трябва да използвам за възстановяване или обновяване на компютъра VAIO, както и за създаване на носител за възстановяване?

Използвайте посочените по-долу приложения.

#### VAIO Care

- Създаване на носители за възстановяване

- Проверка на хардуера на компютъра

#### VAIO Care (режим на спасяване): Решения за възстановяване на VAIO (VAIO Care (Rescue Mode): VAIO recovery solutions)

- Възстановяване на компютъра VAIO

- Спасяване (архивиране) на данни

- Изтриване на всички данни от вграденото устройство за съхранение

#### Windows среда за възстановяване (Windows RE) (Windows Recovery Environment (Windows RE))

- Обновяване

#### Съвет

- Вижте помощния файл, включен към VAIO Care и VAIO Care (режим на спасяване): Решения за възстановяване на VAIO (VAIO Care (Rescue Mode): VAIO recovery solutions), за допълнителна информация.

- Може също така да възстановите компютъра VAIO от Windows среда за възстановяване (Windows RE) (Windows Recovery Environment (Windows RE)).

### Какво представлява областта за възстановяване?

Областта за възстановяване на вграденото устройство за съхранение съдържа данни за възстановяването на системата и приложенията. Обикновено може да модифицирате или изтривате данните в тази област, но въпреки това съществуват приложения, специално предназначени за тази цел.

### Защо трябва да създавам носители за възстановяване?

Носителите за възстановяване се използват за възстановяване на компютъра VAIO до първоначалното фабрично състояние. Ако Windows не се стартира и сте изтрили областта за възстановяване, носителят за възстановяване ще ви е необходим, за да извършите възстановяването.

Създайте носител за възстановяване непосредствено след като компютърът стане готов за използване.

Обратно в началото на страницата

### Сродна тема

- Създаване на носители за възстановяване
- Обновяване на компютъра VAIO
- Възстановяване от областта за възстановяване
- Възстановяване от носител за възстановяване
- Забележки относно възстановяването

Обратно в началото на страницата